stanford-oval/wikipedia huggingface dataset:
John Richardson (näyttelijä)

John Richardson
John Richardson (19. tammikuuta 1934 – 5. tammikuuta 2021) oli englantilainen näyttelijä.
Richardson teki aluksi sivurooleja 1950-luvun lopussa. Hänen läpimurtoroolinsa oli vuoden 1965 elokuvassa Kuolematon kuningatar, jossa hänen vastanäyttelijänsä oli Ursula Andress. Vuonna 1966 Richardson oli miespääosassa elokuvassa Miljoona vuotta eKr. Naispääosassa oli Raquel Welch.
Richardson esiintyi urallaan useissa Hammer Filmsin ja Seven Arts -tuotantoyhtiöiden elokuvissa. Hän näytteli joissakin spagettiwesterneissä ja 1970-luvulla muissa italialaisissa elokuvissa.
Richardson oli myös ehdolla James Bondin rooliin Sean Conneryn lopetettua Bondin näyttelemisen. Osaan valittiin kuitenkin George Lazenby.
Richardson kuoli 5. tammikuuta 2021 koronavirustautiin.
John Rich

John Rich (6. heinäkuuta 1925 Queens, New York, Yhdysvallat - 29. tammikuuta 2012 Los Angeles, Yhdysvallat) oli yhdysvaltalainen televisio-ohjaaja. Rich on eniten tunnettu sarjoistaan Perhe on pahin (81 jaksoa; 1971-74) sekä The Dick Van Dyke Show (41 jaksoa; 1961-66). Rich sai kaksi Golden Globe -palkintoa ja kaksi Emmy-palkintoa Perhe on pahin -sarjasta sekä Emmy-palkinnon The Dick Van Dyke Show:sta. Lähes viisikymmenvuotisen uransa aikana Rich ohjasi jaksoja lähes 100 televisiosarjaan, joista edellisten lisäksi voidaan mainita Our Miss Brooks, Gomer Pyle, U.S.M.C., That Girl,   Macgyver ,Gunsmoke sekä The Brady Bunch.
Richin ohjaustyyli tuki erityisesti näyttelijöiden improvisaatiota.
Jeesuksen ylösnousemuksen kirkko

Jeesuksen ylösnousemuksen kirkko on näkötornitasanteen käsittävä valkoinen katolinen kirkko Kaunasin kaupungissa Liettuassa.
Näköalatasanne

Sen matkailullinen merkitys perustuu näköalatasanteeseen, jolta näkee Kaunasin laajasti. Kirkon lähellä Kaunasin uudella keskusta-alueella ovat Vytautas Suuren sotamuseo, Paholaismuseo ja taidemuseo.
Aiheesta muualla

http://www.prisikelimas.lt/
Kuvia tai muita tiedostoja aiheesta Jeesuksen ylösnousemuksen kirkko Wikimedia Commonsissa
Kuva tasanteelta
Jesse Pulkkinen

| Jesse Pulkkinen> Henkilötiedot |
| --- | --- |
Syntynyt: 27. joulukuuta 2004 (ikä 19) Laukaa, Suomi
Kansalaisuus:   Suomi
Jääkiekkoilija
Lempinimi:  Pulu
Pelipaikka:  puolustaja
Maila:  vasen
Pituus:  198 cm
Paino:  98 kg
Seura
Seura (P):  New York Islanders
Sarja:  NHL
Nyk. seura:  JYP (SM-liiga)
Pelinumero:  6
Pelaajaura
Pääsarjaura:  2023–
NHL-varaus:  54. varaus, 2024 New York Islanders
Jesse Pulkkinen (s. 27. joulukuuta 2004 Laukaa) on suomalainen jääkiekkopuolustaja, joka edustaa SM-liigajoukkue JYPiä lainalla NHL-seura New York Islandersista. Islanders varasi hänet toisella kierroksella 54. pelaajana NHL:n varaustilaisuudessa 2024.
Ura > Seuraura

Pulkkinen aloitti jääkiekkoilun Team LKP:n luistelukoulussa omien sanojensa mukaan noin 5–6-vuotiaana. Hän siirtyi D-juniori-ikäisenä JYPiin. Kaudella 2021–2022 Pulkkinen jakoi pelipaikastaan huolimatta seuran U18-joukkueen sisäisen pistepörssin voiton Valtteri Lehtosaaren kanssa tehoilla 11+17=28, joilla hän sijoittui koko U18 SM-sarjan puolustajien pistepörssissä viidenneksi. Pulkkinen voitti myös koko sarjan jäähypörssin 110 minuutillaan.
Kesäkuussa 2023 Pulkkinen teki JYPin kanssa 2+1-vuotisen SM-liigasopimuksen. Hän aloitti kauden 2023–2024 seuran U20-joukkueessa, jossa Pulkkinen teki runkosarjassa 18 ottelussa tehot 11+17=28. Hän oli JYPin eniten maaleja tehnyt puolustaja. Marraskuussa seura lainasi Pulkkisen Mestis-joukkue KeuPa HT:hen, jossa hän pelasi kuusi ottelua, kunnes Pulkkinen teki JYPissä liigadebyyttinsä 28. marraskuuta 2023 vieraissa Tampereen Ilvestä vastaan. Hänelle avautui paikka joukkueen kokoonpanosta, kun JYPin puolustuksesta oli sivussa terveydellisistä syistä sekä Teemu Eronen, Aleksi Malinen että Juuso Vainio. Pulkkinen merkittiin JYPin kakkospuolustajapariin Anttoni Hongan viereen. Hän sai ottelussa jääaikaa 18.23 minuuttia ja Pulkkiselle merkittiin teholukema –1. Hän sai myös yhden kahden minuutin jäähyn huitomisesta. Liigauransa avausmaalin Pulkkinen teki kymmenennessä ottelussaan 9. helmikuuta 2024 vieraissa Oulun Kärppiä vastaan. Hän sai ottelussa myös kakkossyöttöpisteen Eetu Peltolan tekemään maaliin. Jaako Niskavaara valitsi Pulkkisen ottelun Alumnien tähtien kolmostähdeksi. Hän teki kauden edetessä läpimurron JYPin liigajoukkueeseen, jossa Pulkkinen pelasi kauden aikana kaikkiaan 29 runkosarjaottelua tehopistein 2+6=8. SM-liigakauden päätyttyä hän vahvisti JYPin U20-joukkuetta pudotuspeleissä. Pulkkinen jakoi neljällä osumallaan joukkueen sisäisen maalipörssin voiton Ossi-Veikka Vuontisvaaran ja Valtteri Alirannan kanssa. Maaliskuussa 2024 hän teki JYPin kanssa kolmivuotisen jatkosopimuksen.
New York Islanders varasi Pulkkisen toisella kierroksella 54. pelaajana NHL:n varaustilaisuudessa 2024. Hän oli varaustilaisuuden ensimmäisenä varattu suomalaispuolustaja. Jo heinäkuussa Pulkkinen solmi seuran kanssa kolmivuotisen tulokassopimuksen. Elokuussa hän joutui sivuun alaraajavamman vuoksi, mikä esti Pulkkisen osallistumisen Islandersin harjoitusleirille. Lokakuussa hänen vahvistettiin pelaavan loppukauden 2024–2025 lainalla JYPissä.
Ura > Maajoukkueura

Pulkkinen pelasi alle 20-vuotiaiden MM-kilpailuissa vuonna 2024. Yhteensä hän on pelannut 17 nuorten maaottelua.
Muuta

Pulkkinen harrasti lapsena myös jalkapalloa LKP:ssä.
Johannes Pløger

| Mitalit | Mitalit | Mitalit |  |
| --- | --- | --- | --- |
|  Pløger (2. oikealta) vuoden 1940 aikoihin. |  Pløger (2. oikealta) vuoden 1940 aikoihin. |  Pløger (2. oikealta) vuoden 1940 aikoihin. |  |
Maa:   Tanska
Miesten jalkapallo
|  Olympialaiset  |  Olympialaiset  |  Olympialaiset  |  |
|  Pronssia | Lontoo 1948 |  |  |
Johannes Theodor Louis Plöger (tunnettu myös nimellä Johannes Pløger, 3. huhtikuuta 1922 Fredriksberg – 4. helmikuuta 1991 Fredriksberg) oli tanskalainen jalkapalloilija ja olympiamitalisti.
Pløger pelasi Tanskan miesten maajoukkueessa vuosina 1940–1948 21 ottelua ja teki niissä kahdeksan maalia. Hän voitti Tanskan kokoonpanossa olympiapronssia Lontoossa 1948. Seurajoukkuetasolla Pløger edusti toisen maailmansodan aikoihin Boldklubben Fremiä, minkä jälkeen hän pelasi Italiassa.
Aiheesta muualla

Johannes Pløger Kansainvälinen olympiakomitea. (englanniksi)
John Rimmer (säveltäjä)

John Rimmer (s. 5. helmikuuta 1939 Auckland) on uusiseelantilainen säveltäjä. Hän opiskeli Uuden-Seelannin yliopistossa, josta hän sai taiteiden kandidaatin arvon vuonna 1961. Sitten hän sai sävellysopetusta Ronald Tremainilta Aucklandin yliopistossa, josta hän sai taiteiden maisterin arvon vuonna 1963. Lisäksi Rimmer suoritti Aucklandin yliopistossa täydentäviä musiikkitieteen opintoja.
Rimmer sai musiikin tohtorin arvon vuonna 1972 Toronton yliopistosta, jossa hän opiskeli elektronista musiikkia Gustav Ciamagan johdolla sekä analyysiä ja sävellystä opettajanaan John Weinzweig. Rimmer on saanut useita palkintoja, joihin lukeutuvat kaksi Otagon yliopiston Philip Neill Memorial Prizea (1971, teoksesta Composition 2, ja 2003, teoksesta Bowed Insights), ensipalkinto Amerikan kansainvälisessä käyrätorvikilpailussa (1983, teoksesta De Æstibus Rerum) sekä Prix de la Confédération Internationale de la Musique Électroacoustique de Bourges (1986, teoksesta Fleeting Images).
Rimmerillä oli Auckland Philharmonian säveltäjäresidenssi vuosina 2002–3. Hän opetti Aucklandin yliopistossa ja perusti vuonna 1976 sen elektronisen musiikin studion. Lisäksi hän perusti sen nykymusiikkiyhtye Karlheinz Companyn vuonna 1978. Hän sai samasta yliopistosta henkilökohtaisen musiikin professorin tuolin vuonna 1995.
Rimmer on säveltänyt lukuisia näyttämö-, orkesteri-, kamarimusiikki-, kuoro- ja pianoteoksia sekä elektroakustista musiikkia. Näyttämöteosten joukossa on kolminäytöksinen kamariooppera Galileo (1998), jonka libretto on Witi Ihimaeran käsialaa. Uuden-Seelannin lisäksi Rimmerin musiikkia on esitetty Aasiassa, Australiassa, Euroopassa ja Pohjois-Amerikassa.
Jeesuksen vertaukset

Vertaus laupiaasta samarialaisesta: Jan Wijnants (1670) kuvaa samarialaisen miehen hoitamassa loukkaantunutta miestä.
Jeesuksen vertaukset ovat ryhmä Jeesuksen opetuksia, jotka on kerrottu vertausmuodossa. Vertausten käyttäminen oli ajanlaskun alussa yleinen tapa, jota myös monet juutalaiset rabbit käyttivät. Vertauksia käytettiin, koska niillä oli tehokkaampi vaikutus ja ne jäivät paremmin muistiin. Vertaukset myös pakottivat ihmiset pohtimaan asiaa, jotta niiden merkitys selviäisi.
Vertaukset oli alun perin tarkoitettu opetukseksi niitä kuunnelleille ihmisille, mutta etenkin kristityt pitävät niitä edelleen arvokkaina ja ajankohtaisina elämänohjeina.
Sanalla vertaus (kreik. parabole) tarkoitetaan tässä yhteydessä jokapäiväisten asioiden tai tapahtumien käyttämistä kuvaamaan ideaalista, henkistä tai taivaallista merkitystä. On olemassa erilaisia määritelmiä sille, mitkä Jeesuksen lausumista todella ovat vertauksia. Joskus myös sananlaskumaiset opetukset lasketaan vertauksiksi.  Raamatussa olevien vertausten määrä on määritelmästä riippuen 33–60. Kaikki  Uuden testamentin vertaukset ovat synoptisissa evankeliumeissa.  Johanneksen evankeliumissa ei esiinny vertauksia. Moni vertaus esiintyy myös apokryfisessä Tuomaan evankeliumissa.
Jeesuksen vertauksia

| Vertaus | Matteus | Markus | Luukas | Tuomas |
| --- | --- | --- | --- | --- |
| Vertaus armottomasta palvelijasta | Matt. 18:23–25 |  |  |  |
| Vertaus epärehellisestä taloudenhoitajasta |  |  | Luuk. 16:1–13 |  |
| Vertaus fariseuksesta ja publikaanista |  |  | Luuk. 18:9–14 |  |
| Vertaus hapatetaikinasta | Matt. 13:33 |  | Luuk. 13:20–21 | Tuom. 96 |
| Vertaus hedelmättömästä viikunapuusta |  |  | Luuk. 13:6–9 |  |
| Vertaus helmestä | Matt. 13:45 |  |  | Tuom. 76 |
| Vertaus hölmöstä rikkaasta miehestä |  |  | Luuk. 12:13–21 | Tuom. 63 |
| Vertaus isännästä ja palvelijasta |  |  | Luuk. 17:7–10 |  |
| Vertaus kadonneesta hopearahasta |  |  | Luuk. 15:8–9 |  |
| Vertaus kadonneesta lampaasta | Matt. 18:12–14 |  | Luuk. 15:1–7 | Tuom. 107 |
| Vertaus kahdesta pojasta | Matt. 21:28–32 |  |  |  |
| Vertaus kahdesta rakentajasta | Matt. 7:24–27 |  | Luuk. 6:46–49 |  |
| Vertaus kahdesta velallisesta |  |  | Luuk. 7:41–43 |  |
| Vertaus kasvavasta viljasta |  | Mark. 4:26–34 |  | Tuom. 21 |
| Vertaus kätketystä aarteesta | Matt. 13:44 |  |  | Tuom. 109 |
| Vertaus kylväjästä | Matt. 13:1–23 | Mark. 4:1–25 | Luuk. 8:4–18 | Tuom. 9 |
| Vertaus kymmenestä neitsyestä | Matt. 25:1–13 |  |  |  |
| Vertaus lampaista ja vuohista | Matt. 25:31–46 |  |  |  |
| Vertaus lampusta vakan alla | Matt. 5:14–15 | Mark. 4:21–25 | Luuk. 8:6–18 |  |
| Vertaus laupiaasta samarialaisesta |  |  | Luuk. 10:25–37 |  |
| Vertaus lehteen puhkeavasta viikunapuusta | Matt. 24:32–35 | Mark. 13:28–31 | Luuk. 21:29–33 |  |
| Vertaus leskestä ja väärämielisestä tuomarista |  |  | Luuk 18:1–9 |  |
| Vertaus nuotasta | Matt. 13:47–53 |  |  | Tuom. 8 |
| Vertaus palvelijoille uskotuista rahoista | Matt. 25:14–30 |  | Luuk. 19:13–24 |  |
| Vertaus rikkaasta miehestä ja Lasaruksesta |  |  | Luuk. 16:19–31 |  |
| Vertaus sinapinsiemenestä | Matt. 13:31–32 | Mark. 4:3–9 | Luuk. 8:5–8 | Tuom. 20 |
| Vertaus suurista pidoista | Matt. 22:1–14 |  | Luuk. 14:15–24 | Tuom. 64 |
| Vertaus torninrakentamisesta ja sodasta |  |  | Luuk. 14:28–33 |  |
| Vertaus tuhlaajapojasta |  |  | Luuk. 15:11–32 |  |
| Vertaus uskollisesta palvelijasta | Matt. 24:42–51 | Mark. 13:33–37 | Luuk. 12:35–48 | Tuom. 103. |
| Vertaus uudesta viinistä ja vanhoista leileistä | Matt. 9:17 | Mark. 2:21–22 | Luuk. 5:37–39 |  |
| Vertaus vahvasta miehestä | Matt. 12:29 | Mark. 3:27 | Luuk. 11:21–22 | Tuom. 35. |
| Vertaus vehnästä ja rikkaviljasta | Matt. 13:24–53 |  |  | Tuom. 57 |
| Vertaus viinitarhan työmiehistä | Matt. 20:1–16 |  |  |  |
| Vertaus viinitarhan vuokraajista | Matt. 21:33–46 | Mark. 12:1–12 | Luuk. 20:9–19 | Tuom. 65 |
| Vertaus ystävästä yöllä |  |  | Luuk. 11:5–10 |  |
Aiheesta muualla

Kuvia tai muita tiedostoja aiheesta Jeesuksen vertaukset Wikimedia Commonsissa
Jean Gounot

| Mitalit | Mitalit | Mitalit |  |
| --- | --- | --- | --- |
|   Jean Gounot vuonna 1928. |   Jean Gounot vuonna 1928. |   Jean Gounot vuonna 1928. |  |
Maa:   Ranska
|  Olympialaiset  |  Olympialaiset  |  Olympialaiset  |  |
Miesten voimistelu
|  Hopeaa | Pariisi 1924 | joukkuekilpailu |  |
|  Hopeaa | Pariisi 1924 | sivuttaishyppy |  |
|  Pronssia | Antwerpen 1920 | moniottelu |  |
Jean Gounot (9. huhtikuuta 1894 Nevers – 16. tammikuuta 1978 Villeneuve-Saint-Georges) oli ranskalainen voimistelija. Hän sai vuoden 1924 kesäolympialaisissa Pariisissa hopeamitalit joukkuekilpailussa ja sivuttaishypyssä. Hän kilpaili myös vuoden 1920 kesäolympialaisissa Antwerpenissä ja vuoden 1928 kesäolympialaisissa Amsterdamissa, joista ensin mainitussa hän sai pronssia moniottelussa (yksilökilpailu).
Jamie Lynn Spears

| Jamie Lynn Spears |
| --- | --- |
 Jamie Lynn Spears vuonna 2007.
Henkilötiedot
Koko nimi:  Jamie Lynn Marie Watson o.s. Spears
Syntynyt: 4. huhtikuuta 1991 (ikä 33) McComb, Mississippi, Yhdysvallat
Ammatti:  näyttelijä, laulaja
Muut tiedot
Laulukielet:  englanti
Aktiivisena:  2001–
Tyylilajit:  Country
Soittimet:  laulu
Levy-yhtiöt:  Sweet Jamie Music, Inc.
Aiheesta muualla
jamielynnspears.com
Jamie Lynn Marie Watson o.s. Spears (s. 4. huhtikuuta 1991 McComb, Mississippi) on yhdysvaltalainen näyttelijä ja laulaja. Hänet tunnetaan parhaiten Nickelodeonin sarjasta Zoey 101, jossa hän näytteli päähenkilö Zoey Brooksia. Spears on pop-laulaja Britney Spearsin pikkusisko.
Ura

Spears esiintyi Total Britney Live -konsertissa vuonna 2001 ja Pepsi-mainoksessa vuonna 2002. Samana vuonna hän teki pienen roolin elokuvassa Crossroads – tienristeyksessä esittäen isosiskonsa Britneyn näyttelemää Lucya nuorempana. Spears esiintyi kahden kauden ajan komedia-varieteeohjelmassa All That, mutta lähti ohjelmasta vuonna 2004 saatuaan pääroolin uudessa Zoey 101 -sarjassa. Spears myös laulaa sarjan tunnussävelmän "Follow Me", jonka ovat kirjoittaneet Emily Bob ja Britney Spears. Vuonna 2006 Spears voitti Nickelodeonin Kids' Choice -palkinnon suosituimpana televisionäyttelijättärenä.
Marraskuussa 2011 Jamie Lynn piti ensimmäisen konserttinsa laulajana baarissa Nashvillessä, ja seuraavana päivänä hän piti jo toisen konserttinsa Nashvillen kirkossa. Spears lauloi kirjoittamiaan kantrikappaleita kummallakin keikalla.
Jamie Lynn laulaa siskonsa Britneyn kanssa dueton kappaleessa "Chillin With You", joka löytyy Britneyn kahdeksannelta studioalbumilta Britney Jean.
Marraskuussa 2013 Jamie Lynn julkaisi ensimmäisen sinkkunsa "How Could I Want More".
Toukokuun 2014 lopulla julkaistiin Spearsin debyyttialbumi The Journey.
Maaliskuussa 2015 Jamie Lynn oli mukana kirjoittamassa Jana Kramerin kappaletta "I Got the Boy".
26. kesäkuuta 2016 Spears julkaisi Dokumentin Jamie Lynn Spears: When the Lights Go Out. Dokumentissa hän kertoo elämästään lapsuudestaan, nuoruudestaan näyttelijänä, elämästään teiniäitinä, sekä nykyisestä elämästään vaimona, äitinä ja muusikkona. Myös hänen perheensä esiintyy dokumentissa, mukaan lukien Britney Spears ja veljensä Bryan Spears.
Samana vuonna hän julkaisi myös toisen singlensä Sleepover.
Yksityiselämä

Spears syntyi McCombissa nuorimpana perheeseensä. Siskonsa Britneyn lisäksi hänellä on isoveli Bryan. Bryan on ollut myös mukana Zoey 101 -sarjassa. Kun Jamie Lynn oli pieni, perhe muutti New Yorkiin, koska hänen vanhempansa auttoivat siellä Britneytä luomaan uraansa.
Spears kävi koulunsa McCombissa Parklane Academyssä. Hän toimi kouluaikanaan cheerleaderinä ja oli mukana muissakin urheilulajeissa. Hän sai opintonsa valmiiksi helmikuussa 2008.
Joulukuussa 2007 uutisoitiin vasta 16-vuotiaan Spearsin olevan raskaana. Zoey 101:n neljäs tuotantokausi kuvattiin kuitenkin tästä huolimatta normaalisti. Spearsin tytär syntyi kesäkuussa 2008. Lapsen isä on hänen pitkäaikainen poikaystävänsä, tuolloin 18-vuotias Casey Aldridge.
Vuonna 2014 Spears meni naimisiin James Watsonin kanssa.
Huhtikuussa 2018 Spears ja Watson saivat ensimmäisen yhteisen lapsensa.
Diskografia > Studioalbumit

The Journey (2014)
Diskografia > Singlet

How Could I Want More (2013)
Sleepover (2016)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Triple Image | "Hey Now (Girls Just Wanna Have Fun)" | Celebrate |  | 2002 |
| Zoey 101 | "Follow Me" | Zoey 101: Music Mix |  | 2005 |
| The Goldilocks and the 3 Bears | "we Are Family" | The Goldilocks and the 3 Bears |  | 2008 |
| Britney Spears | "Chillin' with You" | Britney Jean |  | 2013 |
Filmografia

| Year | Title | Role | Notes |
| --- | --- | --- | --- |
| 2002– 2005; 2020 | All That | Thelma Stump /  Various roles | Main role: seasons 8–9; guest: seasons 10–11 |
| 2002–2005 | Snick On-Air Dare | Herself | Participant |
| 2003 | Switched! | Herself | Episode: "Kyle and Danielle" |
| 2005 | A Weekend with... | Herself | Episode: "Jamie Lynn Spears" |
| 2005–2008 | Zoey 101 | Zoey Brooks | Lead role; 61 episodes |
| 2006 | Zoey 101: Spring Break-Up | Zoey Brooks | Television special |
| 2007 | Just Jordan | Krya | Episode: "Spelling Bees" |
| 2008 | Miss Guided | Mandy Ferner | Episode: "Hot Sub" |
| 2008 | Zoey 101: Behind the Scenes | Zoey Brooks | Nickelodeon special |
| 2013–2016 | Today | Musical guest and guest | Episodes: "Episode dated 19 December 2013"  and  "Episode dated 22 June 2016" |
| 2015 | What Did Zoey Say? | Zoey Brooks | Short film; Archive footage |
| 2016 | When the Lights Go Out | Herself | Documentary by TLC |
| 2016 | The Talk | Guest co-host | Episode: "Jamie Lynn Spears/Sela Ward/Frank Grillo" |
| 2018 | Double Dare | Contestant | Episode: "Team Server vs. Team Spears" |
| 2020–present | Sweet Magnolias | Noreen Fitzgibbons | Series regular; 30 episodes |
| 2020–2023 | Good Morning America | Musical guest and guest | 4 episodes |
| 2023 | Special Forces: World's Toughest Test | Contestant | Contestant on season 1; 3 episodes |
| 2023 | Dancing with the Stars | Contestant | Contestant on season 32; 3 episodes |
| 2023 | I'm a Celebrity...Get Me Out of Here! | Contestant | Contestant on season 23; 11 episodes |
Palkinnot ja ehdokkuudet

Nickelodeon Kids’ Choice -palkinto
2004 Paras naispuolinen televisionäyttelijä – ehdokkuus
2006 Paras naispuolinen televisionäyttelijä – voitto
2007 Paras naispuolinen televisionäyttelijä - ehdokkuus
2008 Paras naispuolinen televisionäyttelijä – ehdokkuus
Young Artist Awards
2005 Erinomaiset nuoret näyttelijät – ehdokkuus
2006 Paras tv esiintyminen (komedia/Draama) – voitto
2007 Paras pääosa näyttelijä (komedia/Draama) – ehdokkuus
2007 Paras tv esiintyminen (komedia/Draama) – voitto
2008 Paras pääosa näyttelijä – ehdokkuus
2008 Paras tv esiintyminen – ehdokkuus
Teen Choice Awards
2005 Choice tv:n paras näyttelijätär – ehdokkuus
Young Hollywood Awards
2005 Paras näyttelijä – voitto
Kids' Choice Awards Germany
2007 Suosikki näyttelijä – voitto
2007 UK Kids' Choice Awards
2007 Suosikkitelevisionäyttelijätär – ehdokkuus
Aiheesta muualla

Virallinen sivusto
Jamie Lynn Spears Internet Movie Databasessa. (englanniksi)
Joe Pichler

Joseph David Wolfgang ”Joe” Pichler (s. 14. helmikuuta 1987)[lähde? ] oli yhdysvaltalainen entinen lapsinäyttelijä, joka katosi 18-vuotiaana tammikuussa 2006.
Pichler oli kotoisin Bremertonista, Washingtonin osavaltiosta. Hän esiintyi mainoksessa jo kuusivuotiaana ja 1990-luvun puolivälissä hän muutti Los Angelesiin. Hän esiintyi siellä muun muassa elokuvissa The Fan – pelko iskee (1996), Varsity Blues – pelin säännöt (1999) ja Children on Their Birthdays (2002), sekä Beethoven-sarjan elokuvissa Beethovenin kolmas (2000) ja Beethovenin neljäs (2001). Television puolella hän esiintyi esimerkiksi Enkelin kosketuksessa. Vuonna 2002 Pichler palasi äitinsä kehotuksesta Bremertoniin ja valmistui high schoolista 2005. Läheisten mukaan hän oli aikeissa palata näyttelemisen pariin, jahka hänen hammasrautansa irrotettaisiin.
Pichler nähtiin viimeksi 5. tammikuuta 2006. Neljä päivää myöhemmin hänen autonsa löydettiin hylättynä, mutta etsinnöistä huolimatta häntä itseään ei löydetty. Autossa olleita papereita, joissa oli runoja ja muita synkähköjä kirjoituksia, pidettiin mahdollisesti itsemurhaan viittaavina, mutta varsinaista itsemurhaviestiä ei ollut.
Aiheesta muualla

Joe Pichler Internet Movie Databasessa. (englanniksi)
Joe Petagno

Joe Petagno (s. 1. tammikuuta 1948 Portland, Maine) on yhdysvaltalainen taiteilija, joka luo kuvia pääasiassa heavy metal -yhtyeiden albumien kansiin. Petagno on tehnyt kuvan muun muassa Pink Floydin, Led Zeppelinin, Nazarethin, Motörheadin, Roy Harperin ja Mardukin albumeihin. Hän on tehnyt kansia myös muihinkin kuin heavy metal -albumeihin. Petagno tunnetaan myös monien tieteiskirjojen kansien kuvittajana.
Teokset

Motörhead – Motörhead
Motörhead – Another Perfect Day
Motörhead – Orgasmatron
Motörhead – Rock ’n’ Roll
Motörhead – Inferno
Motörhead – Overkill
Motörhead – Eat the Rich
Pretty Maids – Pretty Maids
Pretty Maids – Future World (albumi)
Pretty Maids – Jump the Gun
Sweet – Strung Up
Sweet – Give Us a Wink
Würzel – Chill-Out or Die
Afterworld – Dark Side of Mind
Afterworld – Connecting Animals
[lähde? ]
Jean Bullant

Jean Bullant
Jean Bullant (n. 1515–1578) oli ranskalainen arkkitehti ja kuvanveistäjä. Hän oli ensimmäisiä ranskalaisia renessanssin arkkitehtejä, jonka töissä esiintyy selvimmin pyrkimys puhtaaseen klassisuuteen. Roomassa opiskellessaan Bullant tutustui antiikin arkkitehtuuriin. Hän julkaisi Rooman pylväsjärjestelmistä tutkielman Reigle généralle d’architecture des cinq manières de colonnes... (1564, 1568, 1619, varustettuna Salomon de Brossen lisäyksin). Toisessa kirjallisessa teoksessaan Recueil d’horlogiographie (1561) Bullant käsittelee aurinkokellojen rakenteita.
Écouenin linna
Hôtel de Soissons
Bullantin rakennustöistä on ollut vallalla epävarmuutta. Koko uransa ajan hän rakensi Montmorencyn perheelle: Écouenin linna on tyylillisesti puhtaimpia aikakauden monumentteja, jossa ovat Bullantin tekemiä vuoden 1556 jälkeen kaikki klassiset lisäykset, etenkin pihanpuolen portiikit kahden kerroksen korkuisina kohoavine palladiolaisine suurpylväikköineen. Samoin ovat Bullantin töitä Chantillyn linnan Petit Chateau suurpylväikköineen sekä Fère-en-Tardenois’n linnan roomalaisia akvedukteja muistuttava, vanhan ja uuden linnan toisiinsa rotkon yli yhdistävä kaksikerroksinen käytävä (valmistui 1560). Kuninkaallisista rakennuksista sittemmin hävitetyn Tuileries’n palatsin kulmapaviljonkeja suurpilastereineen pidetään Bullantin suunnittelemina. Katariina de' Mediciä varten rakennetusta upeasta Palais de Ia Reinestä (Hôtel de Soissons) on säilynyt Trajanuksen pylvästä jäljittelevä ontto pylväs Halle aux blés’ssä (viljapörssi). Bullantin vaikutteita näkyy myös monissa Ile de Francen kirkollisissa rakennuksissa.
Aiheesta muualla

Kuvia tai muita tiedostoja aiheesta Jean Bullant Wikimedia Commonsissa